CELEX: 62013CN0030
Language: et
Date: 2013-01-21 00:00:00
Title: Kohtuasi C-30/13: Eelotsusetaotlus, mille on esitanud Administrativen sad Sofia-grad (Bulgaaria) 21. jaanuaril 2013 — Global Trans Lodzhistik OOD versus Nachalnik na Mitnitsa Stolichna

13.4.2013   
            
            
               ET
            
            
               Euroopa Liidu Teataja
            
            
               C 108/16
            
         Eelotsusetaotlus, mille on esitanud Administrativen sad Sofia-grad (Bulgaaria) 21. jaanuaril 2013 — Global Trans Lodzhistik OOD versus Nachalnik na Mitnitsa Stolichna
   (Kohtuasi C-30/13)
   2013/C 108/33
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebaja: Global Trans Lodzhistik OOD
   
      Vastustaja: Nachalnik na Mitnitsa Stolichna
   
      Eelotsuse küsimused
   
   
               1.
            
            
               Kas juhul, kui nõukogu 12. oktoobri 1992. aasta määruse (EMÜ) nr 2913/92 (1), millega kehtestatakse ühenduse tolliseadustik, artikli 243 lõiget 1 tõlgendada koosmõjus sama määruse artikli 245 ning kaitseõiguse ja õigusjõu põhimõtetega, järeldub nimetatud sättest, et sellega ei ole vastuolus sellised siseriiklikud õigusnormid nagu Zakon za mitnitsite (tolliseadus) artiklid 220 ja 211a, mille kohaselt saab vaidlustada rohkem kui ühe otsuse, millega tolliasutus on tollivormistusjärgseks sissenõudmiseks määranud täiendava tollivõla, ja seda ka juhul, kui põhikohtuasja asjaoludel võiks kõnealuse täiendava tollivõla määramiseks teha lõpliku otsuse komisjoni 2. juuli 1993. aasta määruse (EMÜ) nr 2454/93 (2), millega kehtestatakse rakendussätted nõukogu määrusele (EMÜ) nr 2913/92, artikli 181a lõike 2 tähenduses?
            
         
               2.
            
            
               Kas määruse nr 2913/92 artikli 243 lõiget 2, mis käsitleb kaebuse esitamist, tuleb tõlgendada nii, et see ei näe ette, et lõplik otsus määruse nr 2454/93 artikli 181a lõike 2 tähenduses tuleb kõigepealt vaidlustada halduskorras ja alles seejärel võib algatada kohtumenetluse?
            
         
               3.
            
            
               Kas määruse nr 2454/93 artikli 181a lõiget 2 tuleb põhikohtuasja asjaoludel tõlgendada nii, et kui nimetatud sättes ettenähtud menetlust, mille käigus peab olema tagatud ärakuulamise ja vastuväidete esitamise õigus, ei ole järgitud, siis ei ole otsus, mille tolliasutus on teinud nimetatud nõuet eirates, lõplik otsus viidatud sätte tähenduses, vaid kõigest üks osa lõpliku otsuse tegemise menetlusest? Kas vastupidisel juhul tuleb viidatud sätet põhikohtuasja asjaoludel tõlgendada nii, et nimetatud menetlusnorme rikkudes tehtud otsus on vahetult kohtulikult kontrollitav ja kohus peab otsuse peale esitatud kaebuse sisuliselt lahendama?
            
         
               4.
            
            
               Kas määruse artikli 181a lõiget 2 tuleb põhikohtuasja asjaoludel ja seaduslikkuse põhimõtet arvestades tõlgendada nii, et kui nimetatud sättes ettenähtud menetlust, mille käigus peab olema tagatud ärakuulamise ja vastuväidete esitamise õigus, ei ole järgitud, siis on otsus, mille tolliasutus on teinud nimetatud nõuet eirates, tühine, kuna sellega on rikutud olulist menetlusnormi, mis on võrreldav olulise vorminõude rikkumisega, mis toob sõltumata rikkumise konkreetsetest tagajärgedest kaasa akti tühisuse, millest tulenevalt peab kohus tegema otsuse selle peale esitatud kaebuse kohta, ilma et kohtul oleks võimalust kaaluda, kas saata asi menetluse seaduslikuks lõpetamiseks tagasi haldusasutusele?
            
         
      (1)  EÜT L 302, lk 1; ELT eriväljaanne 02/04, lk 307.
   
      (2)  EÜT L 253, lk 1; ELT eriväljaanne 02/06, lk 3.